CELEX: 62011TN0666
Language: sk
Date: 2011-12-27 00:00:00
Title: Vec T-666/11: Žaloba podaná 27. decembra 2011 — Budziewska/ÚHVT — Puma AG Rudolf Dassler Sport (zobrazenie pumy)

14.4.2012   
            
            
               SK
            
            
               Úradný vestník Európskej únie
            
            
               C 109/14
            
         Žaloba podaná 27. decembra 2011 — Budziewska/ÚHVT — Puma AG Rudolf Dassler Sport (zobrazenie pumy)
   (Vec T-666/11)
   2012/C 109/32
   Jazyk, v ktorom bola podaná žaloba: poľština
   
      Účastníci konania
   
   
      Žalobkyňa: Danuta Budziewska (Łódź, Poľsko) (v zastúpení: J. Masłowski, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Puma AG Rudolf Dassler Sport (Herzogenaurach, Nemecko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie tretieho odvolacieho senátu Úradu pre harmonizáciu vnútorného trhu (ochranné známky a vzory) z 23. septembra 2011 vo veci R 1137/2010-3, ktorým sa zamietlo odvolanie žalobkyne proti rozhodnutiu o vyhlásení neplatnosti dizajnu,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Zapísaný dizajn Spoločenstva, ktorý je predmetom návrhu na vyhlásenie neplatnosti: pod č. 697016-0001 pre žalobkyňu zapísaný a dňa 2. mája 2007 vo Vestníku dizajnu Spoločenstva uverejnený dizajn (zobrazenie pumy).
   
      Majiteľka dizajnu Spoločenstva: žalobkyňa.
   
      Účastník, ktorý sa domáha vyhlásenia neplatnosti: ďalší účastník v konaní pred odvolacím senátom.
   
      Odôvodnenie návrhu na vyhlásenie neplatnosti: prihláška dizajnu nespĺňa ani definíciu dizajnu v zmysle článku 3 písm. a) a ani podmienky článkov 4 až 9 nariadenia Rady (ES) č. 6/2002 z 12. decembra 2001 o dizajnoch Spoločenstva (Ú. v. ES, L 3, 5.1.2002, s. 1; Mim. vyd. 13/027, s. 142); ďalšie dôvody neplatnosti vyplynuli z článku 25 ods. 1 písm. c), d), e), f) a g) toho istého nariadenia.
   
      Rozhodnutie výmazového oddelenia: vyhlásenie neplatnosti dizajnu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 6 ods. 1 nariadenia č. 6/2002 popretím osobitého charakteru dizajnu, ktorý žalobkyňa prihlasuje.